
Мәскеуде жазылған шығармалар
Алғашқы сауатын ауыл молдасынан ашып, білімін Қызылжар қаласындағы медреседен жалғастырған Мағжан Жұмабаевтың 1923-1927 жылдары Мәскеудегі жоғары әдебиет-көркем өнер институтында оқып, сондағы Алашзиялылары топтасқан “Күншығыс баспасына” жұмысқа тұрған кездегі шығармашылығы ерекше көңіл бөлуге тұрарлық.
Ақынның Мәскеуде жарық көрген “Күркіреу, найзағай, электр” деген  кітапшасының алғы сөзін Әлихан Бөкейхан жазған екен. Шығарманың жазылу тәсілі мен мазмұнына ерекше тоқталған “Қырбаласы”: “Біз бұдан бұрын орыс кітабын қазақшалап аударып келдік. Енді қазақша кітаптің өзін жазатын жолға түстік. Халелдің “Жануарлры”, Елдестің “Физикасы” болмаса, білім бетінде бұдан бұрын қазақтың өз кітабы жоқ та шығар. Орыс кітабын қазақ тіліне аударғанда еріксіз соған еріп кетіп, қазаққа түсініксіз дәлелдерді қолданып, кітапты қиындатып келеміз. Енді біздің білімге, қаламға жүйрік жігіттер осы Мағжан жолына түссе, ел ағарту ісі сәтті болар еді”, - деп аталған кітаптың қазақ оқулықтарының алғашқыларыекенін атап өткен. Кітаптың мазмұны жайында: “Бұл кітапта білім беті Талды-көлдегі ауылдарда жиылған ақсақалдар, мұғалімдер, оқудағы балаларға сабақ есебінде айтылған болып жазылған. Бұл сабақты берген жігіт өзіне сұрағанға жауап та беріп отырған. Ел алдында тәжірибемен айтқанын дәлелдеген. Сабақ кей кезде йтысқа айналған”, - дейді.
Мәскеуде жүргенде Мағжан орыс әдебиеті мен мәдениеті туралы көп ізденген. 1924 жылы басылған “Сұңқаржыры” аудармасы Мағжанның М. Горкийден
Аударған бесінші еңбегі болатын. Аударма туралы ақынның өзі: “Өмірі жауымен алысып, қан жұтып жаралы болған сұңқар - төңкерісшілдер, жылан - жабайы тоғышарлар. “Өрмелеу үшін туған жан ұшаалмақ емес”. Сондықтан ақын ерлердің көзсіздігін, ессіздігін жырлайды”, - деп жазады.
1925 жылы Мәскеуден Мағжанның тағы бір аудармасы “Кеңес республикалары одағындағы мұғалімдердің I тобының қаулылары” кітапшасы 1000 данамен басылып шығады. 1925 жылы аударып, Мәскеуден басып шығарған “Қарыз серіктігі, оның қарашаруаға пайдасы” атты Конуковтың кітабы туралы Магжан: “Ел шаруашылығының мұң-мұқтажы, қарашаруаның мәдениет жүзіндемешеулігі, шаруашылықты көтеру мен көркейту үшін қарыз серіктестігінің пайдасы баяндалған. Бірнеше мемлекетгік егін шығымы салыстырылған. Сонда Белгия, Германия, Австрия-нікінен Ресей егіні анағұрлым төмен екендігі қазақ оқушыларына көрініп тұр. Ал қазақ, орыс шаруасын өзінен қандай артық көреді”, - деп сипаттай келе, жаңаша реформалардың керек екенін атап өтеді. Мағжан Жұмабаевтың Мәскеуде болған кезінде аудармасы мен өз қала-мынан туған шығармаларының ішінен “Февральдан октябрьге бет алу”, “Сауатты бол”, “Большевик баласы: бала әңгімесі”, “Төрт әңгіме”, “Жаңбыр дегеніміз не?”, “Еңбекші қара шаруаның артельдері мен коммуналары”, “Май мейрамы”, “Дүниенің тарих, шаруа жағрафиясы”, “Бізді кім билеп отыр” кітаптарын атап өтуге болады.

